**Carlos Solchaga Catalán**, nado en Tafalla o 28 de maio de 1944, é un economista, político español e ex-dirixente do Partido Socialista de Navarra e do Partido Socialista Obrero Español. Foi ministro de Economía de España.

Traxectoria
-----------

Carlos Solchaga naceu na localidade navarra de Tafalla en 1944. Gradouse en Economía e Negocios pola Universidade Complutense de Madrid en 1966. Logrou un máster polo Instituto de Tecnoloxía de Massachusetts en 1971.

Solchaga comezou a súa carreira profesional no Banco de España. Foi o xerente de estudos económicos e conselleiro do Banco de Vizcaya dende 1976 até 1979.

### Carreira política

Membro do Partido Socialista de Euskadi-PSOE dende 1974 (naquela época o PSE-PSOE agrupaba ós socialistas do País Vasco e Navarra), foi o número dous por Áraba nas listas do Partido Socialista Obreiro Español (PSOE) en 1979. O retroceso electoral socialista no País Vasco respecto das anteriores eleccións deixouno fóra do Congreso, ó que non accedeu até abril de 1980, tras a renuncia da cabeza de lista por Áraba. En devandita lexislatura, foi voceiro do Grupo Parlamentario "Socialistas Vascos" do Congreso dos Deputados, substituíndo a Txiki Benegas. Até a súa chegada ó Congreso, fora conselleiro de Comercio no Consello Xeral Vasco, o órgano preautonómico do País Vasco, baixo a presidencia de Carlos Garaikoetxea. Foi reelixido deputado nas eleccións de outubro de 1982, esta vez por Navarra (renovando escano pola mesma comunidade en 1986, 1989 e 1993).

Formou parte do primeiro gabinete de ministros de Felipe González. En decembro de 1982, foi nomeado Ministro de Industria e Enerxía, cargo dende o que impulsou o programa neoliberal de reconversión industrial, cunha considerable conflitividade laboral nos sectores afectados, especialmente o naval. En 1985, pasou a ocupar o Ministerio de Economía e Facenda de España, no que permaneceu até 1993.

En agosto de 1991, foi elixido presidente do Comité Interino (órgano executivo) do Fondo Monetario Internacional (FMI). A súa presidencia no FMI rematou en setembro de 1993 e foi sucedido polo Ministro de Economía de Bélxica, Philippe Maystadt. Tras as eleccións Xerais de 1993, foi elixido Portavoz do Grupo Socialista do Congreso dos Deputados. Mantivo fortes tensións coa facción "guerrista" do PSOE. En 1996 deixou a política activa pero non a vida pública.

A continuación dedicouse a traballar para o sector privado. Dende 1991, Solchaga ocupa diversos cargos como conselleiro e consultor externo de grandes corporacións sendo o secretario da Fundación Euroamérica ademais de estar vinculado a diferentes organismos culturais, como o Museo Nacional Centro de Arte Raíña Sofía, de cuxo Padroado foi nomeado vicepresidente. Tamén é membro de numerosas institucións, incluíndo PRISA e Renta Corporación.

Notas
-----

1. ↑  Biografias y Vidas (ed.). "Carlos Solchaga". Consultado o 7 de xullo de 2013.
2. 1 2 3 4  Solchaga Recio (ed.). "Directors". Arquivado dende o orixinal o 08 de xuño de 2013. Consultado o 7 de xullo de 2013.
3. ↑  "José Luis Sampedro: Economist who became an inspiration for Spain's anti-austerity movement". *The Independent*. 29 de maio de 2013. Consultado o 8 de xullo de 2013.
4. ↑  John Williamson (xaneiro de 1994). *The Political Economy of Policy Reform*. Peterson Institute. p. 130. ISBN 978-0-88132-195-1. Consultado o 7 de xullo de 2013.
5. 1 2 3 4  Bloomberg Businessweek (ed.). "Carlos Solchaga Catalán". Consultado o 7 de xullo de 2013.
6. ↑  "A new energy model for Spain" (PDF). *IDEAS Foundation*. 20 de maio de 2009. Arquivado dende o orixinal (PDF) o 05 de xullo de 2012. Consultado o 7 de xullo de 2013.
7. ↑  Edward Schumacher Spain's leader drops top aides in a big shuffle *The New York Times* 5 de xullo de 1985. Consultado o 19 de outubro de 2013
8. ↑  Omar G. Encarnación (8 de xullo de 2008). *Spanish Politics: Democracy After Dictatorship*. Polity. p. 60. ISBN 978-0-7456-3992-5. Consultado o 7 de xullo de 2013.
9. ↑  International Monetary Fund, ed. (1 de xaneiro de 1994). *1994 Annual Report of the Executive Board*. p. 199. ISBN 978-1-4552-8994-3. Consultado o 18 de xullo de 2013.
10. ↑  PRNews, ed. (15 de setembro de 1993). "IMF's interim committee selects new chairman". Arquivado dende o orixinal o 20 de novembro de 2014. Consultado o 7 de xullo de 2013.
11. ↑  BBC Monitoring International Reports, ed. (19 de xaneiro de 2005). "Spanish premier's South American tour to include Venezuela". Consultado o 7 de xullo de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Carlos Solchaga Modificar a ligazón no Wikidata*** |

### Ligazóns externas

* Entrada de na Enciclopedia Dixital Ilustrada do País Vasco "Auñamendi"
* Columnas de opinión económicas en Cincodias

|  |  |
| --- | --- |
| Control de autoridades | 
* Wd: Q2749496
* WorldCat
* VIAF: 43575541
* Auñamendi: 109122
* BNE: XX1125280
* CiNii: DA13218868
* Dialnet: 175899
* FAST: 383513
* GND: 1056564059
* ISNI: 0000 0000 3347 7922
* LCCN: n96110665
* Munzinger: 00000019308
* SUDOC: 227255682

 |